Document ID: 31993R3199

31993R3199
L 288/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3199/93 НА КОМИСИЯТА
от 22 ноември 1993 година
относно взаимното признаване на процедурите за пълно денатуриране на алкохол за целите на освобождаването от акциз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/83/EИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (1), и по-специално член 27, параграф 4 от нея,
като взе предвид Директива 92/12/EИО на Съвета от 25 февруари 1992 г. относно общия режим за продуктите, подлежащи на облагане с акциз, и държането, движението и контрола на такива продукти (2), изменена с Директива 92/108/EИО (3), и по-специално член 24 от нея,
като взе предвид становището на Комитета по акцизите,
като има предвид, че съгласно член 27, параграф 1, буква a) от Директива 92/83/EИО от държавите-членки се изисква да освобождават от акциз алкохола, който е напълно денатуриран в съответствие с изискванията на която и да е държава-членка, при условие че такива изисквания са надлежно нотифицирани и приети в съответствие с условията, установени в параграфи 3 и 4 от посочения член;
като има предвид, че са постъпили възражения към изискванията, които са нотифицирани;
като има предвид, че поради това в съответствие с изискванията на параграф 4 от посочения член трябва да се вземе решение съгласно процедурата, предвидена в член 24 от Директива 92/12/EИО,
ПРИЕ НАСТОЯЩИЯ РЕГЛАМЕНТ:
Член 1
Денатуриращите вещества, които се използват във всяка държава-членка за целите на пълното денатуриране на алкохол в съответствие с член 27, параграф 1, буква а) от Директива 92/83/EИО, са описани в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 ноември 1993 година.

Labels: 2
17
7
18
15